Іс №2-1461/2-2015

Ш Е Ш І М

ҚАЗАҚСТАН РЕСПУБЛИКАСЫ АТЫНАН

2015 жылы 02 қыркүйек Маңғыстау селосы

Маңғыстау облысы Мұнайлы аудандық соты, құрамында төрағалық етуші судья С.С.Джумабаев,

хатшылықта Н.Садуов болып,

талапкер Н.Дусимов, жауапкер А.Дусимовтың қатысуларымен,

Мұнайлы аудандық соты ғимаратының ашық сот мәжілісінде, №3 сот отырыс залында дыбыс-бейне жазба құралын қолданып, талапкер Дусимов Нургазидің жауапкерлер Дусимова Алпия Нургазиевнаға, Дусимова Алия Нургазиевнаға, Дусимов Азилбек Нургазиевичке, Дусимов Амирбек Нургазиевичке мұраны қабылдау мерзімін қалпына келтіру туралы талап арызы бойынша азаматтық ісін қарап,

АНЫҚТАҒАНЫ:

Талапкер Н.Дусимов талап арызында жұбайы Дусимова Кансулу Канарбайевна 18.01.2015 жылы қайтыс болғанын, оның атнда Мұнайлы ауданы, Маңғыстау-4 селосы, №138 мекен – жайында орналасқан тұрғын үй бар екенін, бұл мүлікті мұра ретінде қабылдау үшін нотариусқа барғанда, мұра қабылдау мерзімін өткізіп алғаны анықталғанын, мұраны қабылдау мерзімін заңды білмегеніне байланысты өткізіп алғанын көрсетіп, ҚР АК-нің 1072 бабына сай, мұраны қабылдау мерзімін қалпына келтіруді сұраған.

Жауапкерлер А.Н.Дусимов А.Н.Дусимова, А.И.Дусимова істің қаралатын орнымен уақыты туралы тиісінше хабарлана тұра келмеген, бірақ сотқа келтірген жазбаша арыздарында талап арызды мойындап, істі өздерінің қатысуынсыз қарауды сұраған. Сот талапкердің пікірін ескеріп, ҚР АІЖК-нің 187-бабының 5-бөлігіне сәйкес істі аталған жауапкерлердің қатысуынсыз қарауға кіріседі.

Сот мәжілісінде талапкер Н.Дусимов талабын қуаттап, мұраны қабылдау мерзімін қалпына келтіруді сұрады.

Сот мәжілісінде жауапкер А.Н.Дусимов талап арызды мойындайтынын көрсетіп, ол туралы жазбаша арызын келтірді.

Сот тараптардың түсініктемелерін, іс материалдарын зерттеп, талап арыз төмендегідей негіздермен қанағаттандырылуға жатады деп табады.

19.10.1978 жылы Түрікменстан Республикасы, Ашхабад облысы, Каахка ауданы АХАЖ бөлімімен берілген неке қию туралы куәлігіне сай, Дусимов Нургази мен Танатарова Кансулу Канарбаевна 19.10.1978 жылы заңды некеге тұрып, жұбайына Дусимова деген тегі берілген, бұл жөнінде неке қию туралы актілерді тіркеу кітабында №53 жазу жазылған.

Маңғыстау облысы Ақтау қаласы әділет басқармасымен 26.01.2015 жылы берілген қайтыс болу туралы куәлігіне сәйкес Дусимова Кансулу Канарбайевна 18 қаңтар 2015 жылы қайтыс болған, бұл жөнінде қайтыс болу туралы актілерді тіркеу кітабында №20-239-15-0000072 жазу жазылған.

Қазақстан Республикасының Азаматтық кодексінің 1072-3 бабына сәйкес, егер мұрагер мұраны қабылдау үшін белгіленген мерзімді дәлелді себептер бойынша өткізіп алған болса және мұраны қабылдау үшін белгіленген мерзімді өткізіп алған мұрагер бұл мерзімді өткізу себептері жойылғаннан кейін алты айдың ішінде сотқа жүгінген жағдайда осы мерзімді өткізіп алған мұрагердің өтініші бойынша сот бұл мерзімді қалпына келтіре алады және мұрагер мұраны қабылдады деп тани алады делінген.

Талапкердің мұраны қабылдау үшін белгіленген мерзімді саутсыздығынан өткізіп алуын сот дәлелді деп есептейді.

Жоғарыда көрсетілгеннің негізінде талапкердің мұраны қабылдау мерзімін қалпына келтіру туралы талап арызы қанағаттандырылуға жатады.

Айтылғандардың негізінде Қазақстан Республикасы АІЖК-нің 217, 221 баптарын басшылыққа алып, сот

Ш Е Ш І М Е Т Т І:

Талапкер Дусимов Нургазидің жауапкерлер Дусимова Алпия Нургазиевнаға, Дусимова Алия Нургазиевнаға, Дусимов Азилбек Нургазиевичке, Дусимов Амирбек Нургазиевичке мұраны қабылдау мерзімін қалпына келтіру туралы талап арызы - қанағаттандырылсын.

Дусимов Нургазидің 18.01.2015 жылы қайтыс болған жұбайы Дусимова Кансулу Канарбайевнадан қалған мұраны қабылдау мерзімін өткізіп алғандығы дәлелді деп танылып, оған мұраны қабылдау мерзімі қалпына келтірілсін.

Шешімге риза емес жағы шешім көшірмесі тапсырылған күннен бастап он бес күн ішінде Маңғыстау облыстық сотының апелляциялық сот алқасына Мұнайлы аудандық соты арқылы апелляциялық шағым немесе наразылық келтіруге құқылы.

Судья С.С.Джумабаев

Көшірмесі дұрыс

Судья С.С.Джумабаев

Анықтама:Шешім заңды күшіне «\_\_\_»\_\_\_\_\_\_\_\_\_ 2015 жылы енді.

Судья С.С.Джумабаев